Clear Water Oasis Guest Farm | LekkeSlaap
Vanaf R685 per nag (vir 2 persone)
Clear Water Oasis is 'n familieplaas wat lekker naby Vanrhynsdorp, langs die R27, onderweg na Namibië en Kaapstad geleë is. Die plaas is in 'n rustige area geleë en is 'n goeie plek om te bly as jy Namakwaland en die Weskus met sy tientalle besienswaardighede wil besoek. Daar is ook kampeerplek.
Verblyf is beskikbaar is verskeie kamers, of dit nou vir 'n sakereis of vir vakansiepret is. Daar is 4 oornagkamers met 'n kroegyskassie, mikrogolfoond, tee- en koffiemaakgeriewe, en 'n TV met sekere DStv-kanale. Die kamers het nie ’n kombuis nie. Daar is ook 2 selfsorgeenhede wat 'n kombuisie met 'n stoof, yskas-vrieskas en 'n braai-area op die stoep het. Alle kamers/eenhede het lugversorging, mikrogolfoonde en ’n TV met sekere DStv-kanale. Daar is 4 kampeerplekke en elke kampeerplek het 'n braai-area. Kampeerplekke word deur houtmure geskei om privaatheid te bied. Die badkamers word gedeel.
Die kamers word daagliks skoongemaak, behalwe op Sondae en openbare vakansiedae. 'n Wasgoeddiens is beskikbaar teen addisionele koste (net in die week). Sakegeriewe soos WiFi, skandeer- en e-pos-geriewe is beskikbaar op versoek. Alle gaste is welkom om gebruik te maak van die swembad en Jacuzzi, maar geen kinders onder die ouderdom van 18 word toegelaat sonder volwasse toesig nie. Geen dagbesoekers nie.
Paiter's Grill is op die plaas in 'n pragtige lapa geleë met die swembad reg langsaan en die Maskamberg in die agtergrond. Die venue/restaurant is ook beskikbaar vir kleiner funksies, verjaarsdagpartytjies, intieme troues en werkswinkels.
Droësand Plaas 245, Erfdeel 1, Vanrhynsdorp, 8170, Wes-Kaap
Gaste dink Clear Water Oasis Guest Farm het ’n uitstekende ligging
Vanrhynsdorp Namakwaland Wes-Kaap
https://travelground.imgix.net/AAEAAQAAAAAAAAAAAAAAJDgzN2E3MDI4LTQyYmMtNGU4Yi1hMTEzLWYxZThmN2ExNWNkZQ?w=1440&h=960&fit=crop&auto=format Vanaf R685 per nag (vir 2 persone) 100 5 1 4.8 Droësand Farm 245. Portion 1 Vanrhynsdorp 8170 Wes-Kaap 086 999 0018 14:00-19:00 10:00 -31.586977213827 18.780542720597